2.3. การประกอบธุรกิจของแต่ละสายผลิตภัณฑ์

สวิตชชิ่งเพาเวอร์ซัพพลาย

ลักษณะทั่วไป

สวิตชชิ่งเพาเวอร์ซัพพลายเป็นวงจรอีเลคโทรนิคส์ที่ซับซ้อนที่แปลงกระแสไฟฟ้าจากกระแสสลับเป็นกระแสตรงเพื่อจ่ายไฟฟ้าให้กับอุปกรณ์และชิ้นส่วนอีเลคโทรนิคส์ที่อยู่ในเครื่องคอมพิวเตอร์
เครื่องมือสื่อสาร และเครื่องมือเครื่องใช้อีเลคโทรนิคส์ต่างๆ
สินค้าเพาเวอร์ซัพพลายสามารถแบ่งออกได้หลายประเภทและชนิดตามความแตกต่างของการนำแรงดันไฟฟ้าไปใช้ที่ไม่เหมือนกัน
สวิตช์ชิ่ง เพาเวอร์ซัพพลายที่บริษัทเดลต้าประเทศไทยผลิตสามารถแบ่งได้เป็น 3 ประเภท
ตามการใช้งานในคอมพิวเตอร์ และส่วนประกอบคอมพิวเตอร์ ได้แก่
สวิตช์ชิ่งเพาเวอร์ซัพพลายสำหรับคอมพิวเตอร์ตั้งโต๊ะ สวิตช์ชิ่งเพาเวอร์ซัพพลายสำหรับเซิฟเวอร์
และสวิตช์ชิ่งเพาเวอร์ซัพพลายสำหรับเน็ตเวอคกิ้ง การที่จะดูระดับเทคโนโลยีเพาเวอร์ซัพพลาย
ว่าอยู่ในระดับใด ต้องดูจากความหนาแน่นของกำลังไฟที่วัดเป็นหน่วย คิวบิค ต่อตารางนิ้ว
เพาเวอร์ซัพพลายที่ใช้เทคโนโลยีระดับสูงจะมีขนาดเล็กลงในขณะที่สามารถให้กำลังไฟฟ้าที่สูงขึ้น
ลูกค้าที่สำคัญของเดลต้าประเทศไทยสำหรับสินค้าเพาเวอร์ซัพพลายคือ Dell, HP, Gateway,
Sun Microsystem, and Intel เป็นต้น คู่แข่งในตลาดคือ Lite-on, Hipro, Astec

ผลิตภัณฑ์อแดปเตอร์ของบริษัทฯ ส่วนใหญ่ผลิตเพื่อใช้กับ Notebook และเครื่องพิมพ์
มีเพียงส่วนน้อยที่ใช้กับเครื่องมือเครื่องใช้ไฟฟ้าภายในบ้าน เช่น Personal Data Application
(PDA) และโทรศัพท์ไร้สายที่ใช้ภายในบ้าน เป็นต้น
ในขณะที่ผลิตภัณฑ์ชาตร์เจอร์จะใช้กับโทรศัพท์มือถือเป็นส่วนใหญ่ ลูกค้าที่สำคัญของบริษัทฯ
สำหรับผลิตภัณฑ์ชาตร์เจอร์ คือ Dell, Black & Decker, HP เป็นต้น คู่แข่งในตลาดคือ
Astec, Lite on, SPI

สำหรับ DC-DC converter
เป็นกระบวนการแปลงแรงดันไฟกระแสตรงให้ต่ำลงในระดับที่ผู้ใช้ต้องการ หนึ่งในผลิตภัณฑ์ DC-DC
converter ที่บริษัทเดลต้าประเทศไทยผลิตคือ VRM (Voltage Regulated Module)
หลักการนำไปใช้งานคือ ป้อนแรงดันคงที่ให้กับ Micro Processor
ซึ่งต้องการแรงดันที่คงที่ในขณะที่มีการเปลี่ยนแปลงของ Load (Dynamic Load) การเพิ่ม VRM
ในคอมพิวเตอร์ทำให้การทำงานของ Micro Processor เป็นไปอย่างราบรื่นและรวดเร็ว

วิวัฒนาการผลิตภัณฑ์เพาเวอร์ซัพพลาย ในเดลต้าเริ่มจากสวิตช์ชิ่ง เพาเวอร์ซัพพลาย
ถูกแทนที่ด้วยการใช้อแดปเตอร์ ที่มี DC-DC converter
วางไว้ในตำแหน่งที่ใกล้กับการทำงานของวงจรไฟฟ้าซึ่งสามารถช่วยให้มีความปลอดภัยและแน่นอนมากกว่าเมื่อก่อน
เนื่องจาก 2 สาเหตุหลักคือ 1. อุปกรณ์

24

อีเลคโทรนิคส์ในปัจจุบันต้องการใช้กำลังไฟที่เท่าเดิมหรือสูงขึ้น แต่ในขณะเดียวกัน
Semiconductor ในวงจรต้องการแรงดันที่ต่ำลง จึงทำให้ต้องป้อนกระแสไฟที่สูงขึ้น
การถ่ายโอนกระแสไฟที่สูงขึ้นอย่างมากในระยะยาวจะเป็นอันตราย 2.
เมื่อกระแสไฟวิ่งผ่านในสายลวดจะทำให้เกินแรงต้านทำให้เกิดการสูญเสียแรงดัน
ทำให้การทำงานของวงจรไม่ราบรื่น ด้วยเหตุผลที่กล่าวมาทั้งสองข้อจึงจำเป็นต้องติดตั้ง DC-DC
converter
ไว้ใกล้กับวงจรใช้งานเพื่อแปลงแรงดันไฟฟ้าให้ต่ำลงมาอย่างคงที่แต่สามารถป้อนกระแสไฟที่สูงขึ้นในระยะสั้นให้กับวงจรใช้งาน

การผลิต

อุปกรณ์และเครื่องจักรในการผลิตสวิตช์ชิ่งเพาเวอร์ซัพพลาย และอแดปเตอร์ อยู่ที่บนชั้น 2
ของโรงงานที่ 5 ในนิคมอุตสาหกรรมบางปู บนพื้นที่ 16,000 ตารางเมตร ปี 2544
มีพนักงานทั้งสิ้น 1,800 คนในสายการผลิตสวิตช์ชิ่งเพาเวอร์ซัพพลาย
อุปกรณ์และเครื่องมือเครื่องใช้ในการผลิตถูกปรับให้เข้ากับการผลิตสวิตช์ชิ่งเพาเวอร์ซัพพลาย และ
อแดปเตอร์ ทุกชนิด โดยปรับปรุงเพียงเล็กน้อยในการออกแบบวงจรและเครื่อง Auto Insertion
บริษัทฯ มีกำลังการผลิตสวิตช์ชิ่งเพาเวอร์ซัพพลายสำหรับ เดสทอป 12 ล้านชิ้น สวิตช์ชิ่ง เพาเวอร์
ซัพพลายสำหรับเซิฟเวอร์ 2 ล้านชิ้น สวิตช์ชิ่ง เพาเวอร์ซัพพลายสำหรับเน็ตเวอร์คกิ้ง 20 ล้านชิ้น
และ DC-DC converter 12 ล้านชิ้น ต่อปี

มอนิเตอร์ และกลุ่มผลิตภัณฑ์ประเภทจอแสดงภาพ

ลักษณะทั่วไป

บริษัทเดลต้าประเทศไทยเป็นฐานหลักในการผลิตมอนิเตอร์
ถึงแม้ว่าจะมีสินค้าประเภทอื่นนอกเหนือจากมอนิเตอร์ที่ผลิตในในบริษัทเดลต้าใต้หวัน เช่น
จอแสดงภาพ Micro Display LCD
แต่มอนิเตอร์ก็ยังคงเป็นผลิตภัณฑ์หลักที่สำคัญในการทำรายได้ให้กับกลุ่มบริษัทเดลต้า ตลอดเวลา 10
ปีที่ผ่านมาตั้งแต่การก่อตั้งบริษัทเดลต้าประเทศไทย มีเพียงมอนิเตอร์ Cathode Ray Tube (CRT)
ที่ผลิตโดยบริษัทฯ สิ่งที่สร้างมูลค่าเพิ่มให้กับบริษัทฯ ตลอดระยะเวลาที่ผ่านมาคือ
ประสพการณ์ในการออกแบบวงจรเพื่อแสดงภาพข้อมูลในรูปที่มนุษย์สามารถอ่านได้
ถึงแม้ว่าเทคโนโลยี CRT จะเกิดขึ้นในตลาดมามากกว่า 50 ปี
แต่ก็ยังเป็นที่นิยมของผู้บริโภคด้วยเหตุผลด้านราคา จนกระทั่งถึงปี 2544 เมื่อมีการผลิต TFT LCD
panel ที่มากเกินไป ทำให้ราคาจอภาพ TFT LCD
ต่ำลงไปอยู่ในระดับที่ก่อให้เกิดการเปลี่ยนแปลงความต้องการจากจอภาพ CRT ไปเป็นจอภาพ TFT
LCD ทำให้ตั้งแต่ ปี 2545 เป็นต้นมาบริษัทเดลต้าประเทศไทย ได้หันมาผลิตจอภาพ TFT LCD
เพื่อเป็นทางเลือกอีกอันให้กับลูกค้า จอภาพแบบ CRT
ที่จะยังคงผลิตในเมืองไทยส่วนใหญ่นั้นมีความหนาน้อยกว่าขนาดทั่วๆไปของ

  25

CRT ที่มีขนาดหน้าจอตั้งแต่ 17 นิ้ว ถึง 23 นิ้ว ลูกค้าที่สำคัญของผลิตภัณฑ์มอนิเตอร์ ได้แก่
Viewsonic, HP, Fujitsu, Gateway

การผลิต

จอมอนิเตอร์ผลิตที่โรงงานที่ 1 ซึ่งตั้งอยู่ในนิคมอุตสาหกรรมบางปู บนพื้นที่ทั้งหมดกว่า 18,000
ตารางเมตร ในเนื้อที่ 17 ไร่ มีพนักงานทั้งหมดประมาณ 1,700 คนในปี 2545
อุปกรณ์ในการผลิตสามารถนำมาดัดแปลงให้เข้ากับการผลิตทั้ง จอภาพ CRT และ LCD
เนื่องจากความคล้ายคลึงกันของขบวนการในสายการผลิต

กลุ่มผลิตภัณฑ์ชิ้นส่วนอีเลคโทรนิคส์ (คอมโพเน้นท์)

ข้อมูลทั่วไป:

บริษัทเดลต้าประเทศไทยผลิตชิ้นส่วนอีเลคโทรนิคส์หรือคอมโพเน้นท์
เพียงแค่ไม่กี่ชนิดเมื่อเปรียบเทียบกับกลุ่มบริษัทเดลต้าที่มีการผลิตหลายชนิดมากกว่า โดยทั่วไปบริษัทฯ
ผลิตคอมโพเน้นท์เพื่อเป็นการป้อนชิ้นส่วนให้กับผลิตภัณฑ์อื่น เช่น สวิตชชิ่ง เพาเวอร์ ซัพพลาย
ทั้งนี้เพื่อให้มั่นใจได้ในคุณภาพ และ ผลกำไร และในบางกรณี กลุ่มบริษัทเดลต้า
ได้เริ่มต้นธุรกิจค้าขายกับกลุ่มลูกค้าจากผลิตภัณฑ์คอมโพเน้นท์ก่อน
แล้วจึงนำไปสู่ผลิตภัณฑ์ที่มีเทคโนโลยีสูงขึ้น
แมกเนติกและตัวกรองคลื่นแม่เหล็กไฟฟ้าเป็นชิ้นส่วนอีเลคโทรนิคส์ที่สำคัญที่ผลิตในประเทศไทยก่อนการเริ่มผลิตพัดลมระบายอากาศสำหรับอุปกรณ์อีเลคโทรนิคส์
ในปี 2544 แท้ที่จริงแล้วพัดลมระบายอากาศสำหรับอุปกรณ์อีเลคโทรนิคส์
เป็นชิ้นส่วนอีเลคโทรนิคส์หลักที่ผลิตโดยกลุ่มบริษัทเดลต้า
โดยสามารถทำรายได้ให้กลุ่มบริษัทเดลต้ามากกว่าครึ่งหนึ่งของรายได้ทั้งหมดที่ได้จากการผลิตชิ้นส่วนอีเลคโทรนิคส์ในแต่ละปี
ถึงแม้ว่าราคาของชิ้นส่วนอีเลคโทรนิคส์นี้จะต่ำ
แต่สามารถทำกำไรได้มากเมื่อเปรียบเทียบกับธุรกิจที่สำคัญอื่นๆในกลุ่ม

การผลิต

แมกเนติก ผลิตในประเทศไทย ณ โรงงานที่ 5 บริเวณอาคารชั้นหนึ่งด้วยพื้นที่ในการผลิต 11,180
ตารางเมตร มีพนักงานทั้งหมดประมาณ 2,300 คน ในสายการผลิตของแมกเนติก
โรงงานแมกเนติกได้รับ QA9000 สำหรับมาตรฐานอุตสาหกรรมยานยนต์ ส่วน
พื้นที่การผลิตตัวกรองคลื่นแม่เหล็กไฟฟ้าอยู่ที่โรงงานที่ 6 ในนิคมอุตสาหกรรมเวลโกร์
ด้วยพื้นที่ทั้งหมดกว่า 2,916 ตารางเมตร บนเนื้อที่ 17 ไร่ และมีพนักงานทั้งหมดประมาณ 450 คน
ณ. ปี 2545

26

สิทธิหรือข้อจำกัดในการประกอบธุรกิจ

[TABLE]

อุตสาหกรรมห่วงโซ่อุปทานในโลกอีเลคโทรนิคส์ :โครงสร้างอุตสาหการ

ผลสำเร็จทางด้านธุรกิจที่น่าเอาเป็นแบบอย่างของบริษัทเดล คอมพิวเตอร์ เมื่อหลายปีก่อน
กลายเป็นจุดกำเนิดของอุตสาหกรรมห่วงโซ่อุปทานในโลกอีเลคโทรนิคส์
ก่อนหน้านั้นบริษัทผู้ผลิตคอมพิวเตอร์ที่ประสบความสำเร็จส่วนใหญ่จะดำเนินงานทุกอย่างด้วยตัวเอง
เริ่มตั้งแต่การออกแบบผลิตภัณฑ์โดยใช้เทคโนโลยีที่ล้ำยุค อีกทั้งยังทำหน้าที่ในการผลิต
วางแผนการตลาด จำหน่ายผลิตภัณฑ์ บริการหลังการขาย การบริหารคลังสินค้า
การส่งใบเรียกเก็บเงินและ การเรียกเก็บเงิน
ปัจจุบันโครงสร้างในการดำเนินธุรกิจของบริษัทผู้ผลิตคอมพิวเตอร์ได้ถูกเปลี่ยนแปลงไปอย่างสิ้นเชิง
งานหลายๆ อย่างจะถูกจัดสรรไปยังบริษัทต่างๆ ซึ่งเป็นผู้มีความชำนาญที่สุดในการทำงานชนิดนั้น
บริษัทผู้ผลิตคอมพิวเตอร์จะมีหน้าที่หลักในการพัฒนาสินค้าของตนให้มีเทคโนโลยีที่ล้ำหน้า
เพื่อสร้างความต้องการสินค้าของตนให้เพิ่มขึ้นในตลาดของผู้บริโภค
ส่วนหน้าที่ในการผลิตส่วนประกอบ และชิ้นส่วนต่างๆ
ของคอมพิวเตอร์ส่วนบุคคลเป็นหน้าที่ของบริษัทที่ให้บริการด้านผลิตอุปกรณ์อีเลคโทรนิคส์ (EMS)
ปัจจัยสำคัญที่ทำให้อุตสาหกรรมห่วงโซ่อุปทานอีเลคโทรนิคส์ประสบความสำเร็จคือการทำให้ราคาของคอมพิวเตอร์ถูกลง
ในขณะที่ผู้ประกอบการทุกคนในอุตสาหกรรมห่วงโซ่อุปทานนี้ยังคงมีกำไร
เหตุผลสำคัญอีกประการที่ทำให้ห่วงโซ่อุปทานอีเลคโทรนิคส์ดำเนินไปได้คือ
การย้ายฐานการผลิตจากประเทศในแถบตะวันตกไปในแถบเอเชียเพื่อลดต้นทุน
โดยเริ่มจากการเคลื่อนมาที่แถบตอนเหนือของเอเชีย เช่นประเทศญี่ปุ่น ไต้หวัน และเกาหลี
จนปัจจุบันการผลิตควบคุมทั่วทุกพื้นที่ทั่วทวีปเอเชีย และเอเชียตะวันออกเฉียงใต้
โดยการผลิตส่วนใหญ่จะมุ่งเน้นไปที่ประเทศจีนซึ่งเป็นประเทศที่มีค่าแรงต่ำ
และเต็มไปด้วยความต้องการบริโภคภายในประเทศที่สูงขึ้นอย่างมากมาย

อุตสาหกรรมห่วงโซ่อุปทานของโลกอีเลคโทรนิคส์ : 2002

หลังเหตุการณ์ 11 กันยายน ในประเทศสหรัฐอเมริกาเศรษฐกิจของโลกดำเนินไปอย่างซบเซา
ไม่มีเทคโนโลยีตัวใดที่มีความสามารถที่จะกระตุ้นความต้องการของผู้บริโภคสำหรับสินค้าคอมพิวเตอร์
หรือโทรคมนาคม หรือเครื่องใช้อีเลคโทรนิคส์ได้
จึงนับเป็นปีที่ยากลำบากของเหล่าบริษัทผู้ประกอบการด้านเทคโนโลยีในอุตสาหกรรมห่วงโซ่อุปทาน
โชคดีที่เทคโนโลยีในการผลิตแบบใหม่ของ TFT LCD
ได้นำพาให้ธุรกิจทางด้านจอแสดงภาพก้าวไปสู่ศักราชใหม่ในการนำเสนอจอแบน
โดยในอดีตเทคโนโลยีจอ LCD ไม่เอื้ออำนวยให้มีการผลิตสินค้าออกมาจำหน่ายจำนวนมากนัก
เนื่องมาจากความจำกัดของเทคโนโลยีการผลิต ซึ่งทำให้ประสิทธิภาพในการผลิตไม่ดีเท่าที่ควร
แต่อย่างไรก็ตามเทคโนโลยีในการผลิตยุคใหม่ (G 5) ทำให้ข้อจำกัดนั้นหมดไปและยังมีผลให้จอ
LCD มีราคาลดต่ำลงอย่างมาก ถึงขนาดส่งผลให้ความต้องการจอแบนเข้ามาแทนที่จอ CRT

28

ประเทศสาธารณรัฐประชาชนจีนได้พิสูจน์ให้เห็นถึงการเป็นประเทศที่เป็นแหล่งของอุสงค์และอุปทานของธุรกิจห่วงโซ่อุปทานที่สำคัญ
โดยเป็นแหล่งของผู้ประกอบเครื่องคอมพิวเตอร์ส่วนบุคคลที่ใหญ่ที่สุด
ซึ่งหน้าที่หลักของผู้ประกอบเครื่องคอมพิวเตอร์ส่วนบุคคลคือ การเป็นผู้รวบรวมชิ้นส่วน
และอุปกรณ์ของเครื่องคอมพิวเตอร์มาใส่ไว้ในตู้ ซีพียู
เพื่อจำหน่ายให้แก่ลูกค้าของผู้ผลิตเครื่องคอมพิวเตอร์ต่อไป
ผู้ประกอบเครื่องคอมพิวเตอร์เหล่านี้ได้มีการย้ายฐาน
หรือขยายฐานเข้าสู่ประเทศสาธารณรัฐประชาชนจีนเพื่อรองรับความต้องการในประเทศ
และในขณะเดียวกันก็เพื่อใช้ประโยชน์ของแรงงานที่มีระดับค่าแรงต่ำ
ด้วยเหตุนี้ผู้ผลิตชิ้นส่วนและอุปกรณ์อีเลคโทรนิคส์ต่างๆ
จึงต้องย้ายฐานการผลิตมาอยู่ในประเทศสาธารณรัฐประชาชนจีน
โดยการที่ผู้ผลิตชิ้นส่วนและอุปกรณ์อีเลคโทรนิคส์จะได้อยู่ใกล้กับโรงงานของผู้ประกอบเครื่องคอมพิวเตอร์เพื่อความสะดวกในการผลิต
และการลดต้นทุนในการผลิต
อย่างไรก็ดีเนื่องจากการขยายกำลังการผลิตของผู้ประกอบเครื่องคอมพิวเตอร์มากกว่าการเจริญเติบโตของอุปสงค์สำหรับสินค้าคอมพิวเตอร์ในประเทศสาธารณรัฐประชาชนจีน
จึงทำให้เป็นที่เชื่อแน่ว่าจำนวนของผู้ประกอบคอมพิวเตอร์จะมีจำนวนลดลง

อุตสาหกรรมห่วงโซ่อุปทานของโลกอีเลคโทรนิคส์ : 2003

เมื่อคำนึงถึงภาวะสงครามที่เกิดขึ้นในส่วนต่างๆ ทั่วโลก ซึ่งมีผลกระทบด้านลบต่อเศรษฐกิจโลก
ประกอบกับยังไม่มีเทคโนโลยีใหม่ตัวใดเกิดขึ้นมาเพื่อกระตุ้นความต้องการในการบริโภคสินค้า
ประเทศสาธารณรัฐประชาชนจีนจึงดูเป็นประเทศเดียวที่เป็นแหล่งความต้องการในการบริโภค
และเป็นแหล่งที่ไม่ใหญ่พอในการให้ผู้ประกอบการทั้งหลายในห่วงโซ่อุปทานดำรงอยู่ในธุรกิจนี้ได้ต่อไป
ดังเป็นที่ทราบกันดีก่อนหน้านี้ว่าบริษัทต่างๆ
ได้ทุ่มเทคิดหาหนทางเพื่อดำเนินกลยุทธ์ในการอยู่รอดในช่วงวิกฤต
แต่สิ่งที่คาดว่าจะเกิดขึ้นแน่นอนคือการลดลงของผู้ประกอบการในอุตสาหกรรมห่วงโซ่อุปทานอีเลคโทรนิคส์
และในขบวนการนี้ ผู้ประกอบการที่เหลืออยู่ส่วนใหญ่มักจะได้รับความเสียหายบ้างไม่มากก็น้อย
อันเนื่องมาจากการร่วมลงทุน หรือปัญหาในการเก็บหนี้ หรือเก็บหนี้ได้ไม่เต็มตามจำนวน
หรือทำให้เกิดความล่าช้าในการส่งของให้ลูกค้า ดังนั้นการแข่งขันในภาวะที่ตลาดเป็นของผู้ซื้อ
จะสร้างแรงกดดันในการแข่งขันด้านราคาอย่างรุนแรง อันเป็นผลให้ กำไรที่ได้จะยิ่งลดน้อยลง
โดยเฉพาะสินค้าประเภทที่ใช้เทคโนโลยีทั่วๆไปซึ่งเป็นสินค้าที่เป็นที่ต้องการอยู่แล้วในประเทศสาธารณรัฐประชาชนจีน
อย่างไรก็ตามการลงทุนทางด้านเทคโนโลยีสารสนเทศของบริษัทในประเทศสหรัฐอเมริกาและการปรับปรุงของบริษัทโทรคมนาคมทั้งหลายในการหาแหล่งวัตถุดิบนอกประเทศยังคงเป็นโอกาสให้กับผู้ประกอบการในอุตสาหกรรมห่วงโซ่อุปทาน

29

ผลกระทบต่อสิ่งแวดล้อม

การควบคุมผลกระทบต่อสิ่งแวดล้อมของบริษัทฯ
จะอยู่ภายใต้การควบคุมของหน่วยงานการนิคมอุตสาหกรรมแห่งประเทศไทย
และได้รับการรับรองเรื่องสิ่งแวดล้อมจากกระทรวงแรงงาน ที่ผ่านมาทางบริษัทฯ
ไม่ได้ทำให้มีผลกระทบต่อสิ่งแวดล้อมใดๆ ทั้งสิ้น และถือว่าบริษัทฯ อยู่ในเกณฑ์มาตรฐาน
จากการตรวจสอบของเจ้าหน้าที่การนิคมอุตสาหกรรมแห่งประเทศไทย และในเดือนตุลาคม 2541
บริษัทได้รับใบรับรองมาตรฐาน ISO 14001 ซึ่งตรวจสอบและประเมินโดย บริษัท SGS Yarsley
International Certification Services Ltd., ประเทศสหราชอาณาจักร

  30